Savez antifašističkih boraca i antifašista Hrvatske u Koncertnoj dvorani Vatroslava Lisinskog u Zagrebu danas će u 10 sati svečanom akademijom obilježiti 70. obljetnicu pobjede nad fašizmom.

Pokrovitelji su svečane akademije obilježavanja Dana pobjede Vlada i Sabor.

Kako je priopćeno iz Vlade, na svečanoj akademiji bit će premijer Zoran Milanović, prva potpredsjednica Vlade i ministrica vanjskih i europskih poslova Vesna Pusić, ministar pravosuđa Orsat Miljenić, ministar poduzetništva i obrta Gordan Maras, ministar zaštite okoliša i prirode Mihael Zmajlović te ministar kulture Berislav Šipuš.

Nakon što su organizatori svečane akademije odbili pokroviteljstvo predsjednice Kolinde Grabar-Kitarović nad ovim događajem, ona je odlučila da danas neće doći u Lisinski.

No, svim je sudionicima akademije uputila iskrene čestitke u povodu 70. obljetnice pobjede nad fašizmom.

Predsjednica Grabar-Kitarović ovaj događaj obilježava drugim aktivnostima – jučer je bila u Pazinu, a dan prije bila je na obilježavanju 70 godina od završetka Drugog svjetskog rata u Gdanjsku.

>> Zašto 70. obljetnicu ne organizira Vlada?